b'\n_START_ARTICLE_\nCarl von Ossietzky\n_START_SECTION_\n\xc5\xbdivljenjepis\n_START_PARAGRAPH_\nOssietzky je rojen v Hamburgu, sin protestanta Carla Ignatiusa von Ossietzkya (1848\xe2\x80\x931891) in katoli\xc4\x8danke\xc2\xa0Rosalie (dekli\xc5\xa1ko Pratzka), ki je \xc5\xbeelela, da Carl postane redovnik. Njegov o\xc4\x8de je delal kot stenograf za pisarno odvetnika in politika, a pri Carlovih dveh letih umrl.\xc2\xa0Po nekaj letih se je mama vnovi\xc4\x8d omo\xc5\xbeila s pomembnim kiparjem in umetnikom, pa tudi socialistom, ki je bil Carlov vzgojitelj. Bil je kr\xc5\xa1\xc4\x8den kot katolik, birman pa je bil v luteranski cerkvi 23. marca 1904._NEWLINE__NEWLINE_Nikoli ni opravil realke, tj. Realschule, nem\xc5\xa1ke srednje\xc5\xa1olske stopnje tehni\xc4\x8dne smeri, a se je kljub temu\xc2\xa0Ossietzky uspel uveljaviti in zgraditi kariero v novinarstvu. Nekaj tega je objasniti s plemenitim nazivom in naprednimi aktivisti\xc4\x8dnimi stali\xc5\xa1\xc4\x8di. Kot novinar je zagovarjal feministi\xc4\x8dna gibanja, ukvarjal se je z gledali\xc5\xa1ko kritiko, celo zgodnjimi oblikami motorizacije. Zaradi nasprotovanja nem\xc5\xa1ki militarizaciji pred prvo svetovno vojno leta 1913 je vztrajal tudi naprej s pacifizmom. Poro\xc4\x8dil se je z vidno dru\xc5\xbebeno aktivistko, sufra\xc5\xbeetko Maud Lichfield Wood britanskih in indijskih plemenitih korenin in imel z njo h\xc4\x8der Rosalinde. V obdobju Weimarske republike se je uveljavil kot glasnik pluralisti\xc4\x8dne dru\xc5\xbebe in demokracije.\xc2\xa0Leta\xc2\xa01921 je nem\xc5\xa1ka vlada ustanovila delovne skupine Arbeits-Kommandos,\xc2\xa0ki jih je vodil Major Bruno Ernst Buchrucker. \xc4\x8cetudi je \xc5\xa1lo uradno za skupino delavcev, ki pomaga pri civilnih projektih, so bili delno uporabljeni v Nem\xc4\x8diji kot prese\xc5\xbeek voja\xc5\xa1kih enot in tako prepovedana koli\xc4\x8dina Versajske mirovne pogodbe. Buchruckerjeva \xc4\x8crna\xc2\xa0Reichswehr\xc2\xa0je ukaze prejemala od skrivne skupine nem\xc5\xa1ke vojske z imenom\xc2\xa0Sondergruppe R, kjer so bili vklju\xc4\x8deni\xc2\xa0Kurt von Schleicher, Eugen Ott, Fedor von Bock and Kurt von Hammerstein-Equord. Buchrucker in njegova skupina so bili zloglasni kot enota, ki je ubijala Nemce osumljene vohunjenja za Antantino komisijo nadzora.\xc2\xa0Poboji so bili del sojenja skrivnih sodi\xc5\xa1\xc4\x8d, obsojeni se tako ni mogel braniti ali se zastopati. Obsojenega je nato na\xc5\xa1el \xc4\x8dlan enote in izvr\xc5\xa1il smrtno kazen.\xc2\xa0Oficirji\xc2\xa0Sondergruppe R so ukazali izvr\xc5\xa1evanje kazni.\xc2\xa0Kar se ti\xc4\x8de\xc2\xa0Femegerichte\xc2\xa0umorov, kot jih je civilna novinarska srenja obravnavala, je Ossietzky zapisal: _NEWLINE_"Poro\xc4\x8dnik Schulz (obsojen umora informantov proti \xc4\x8crni Reichswehr) ni napravil ni\xc4\x8d drugega kot izvr\xc5\xa1il ukaze kot so mu bili podani. Gotovo bi polkovnik von Bock, verjetno tudi polkovnik von Schleicher in general\xc2\xa0Seeckt, morali sedeti na obto\xc5\xbeni klopi poleg njega." _NEWLINE_Prav tako je postal tajnik Nem\xc5\xa1kega mirovnega dru\xc5\xa1tva. Leta 1927 postane odgovorni urednik revije\xc2\xa0Die Weltb\xc3\xbchne.\xc2\xa0Leta\xc2\xa01932 podpre kandidaturo\xc2\xa0Ernsta Th\xc3\xa4lmanna\xc2\xa0za predsednika Nem\xc4\x8dije, a vseeno ostane kritik Nem\xc5\xa1ke komunisti\xc4\x8dne partije in Sovjetske zveze.\n_START_SECTION_\nAfera Abteilung M\n_START_PARAGRAPH_\nLeta 1929 Walter Kreiser, eden piscev revije\xc2\xa0Die Weltb\xc3\xbchne, objavi ekspoze o usposabljanju posebne letalske enote Reichswehra, enoto pa imenoval Bataljon M, oz.\xc2\xa0Abteilung M. Enota se je skrivoma usposabljala v Nem\xc4\x8diji in Sovjetski Rusiji, kar je bila direktna kr\xc5\xa1itev nem\xc5\xa1kih obveznosti Versajske mirovne pogodbe. Kreiser in Ossietzky, takratni urednik, sta bila zasli\xc5\xa1ana od sodne oblasti Vrhovnega zveznega sodi\xc5\xa1\xc4\x8da o \xc4\x8dlanku istega leta, posledi\xc4\x8dno pa tudi obsojena zgodaj 1931 zaradi veleizdaje in vohunstva. Objasnilo je bilo, da sta novinarja pritegnila pozornost mednarodne javnosti na del ureditve dr\xc5\xbeave, za katero se je dr\xc5\xbeava namensko odlo\xc4\x8dila, da jih bo ohranila prikrite. Aretacije so bile tedaj tudi znak, da \xc5\xbeeli nem\xc5\xa1ka oblast ustaviti Die Weltb\xc3\xbchne, glasnega kritika politike nem\xc5\xa1ke vojske._NEWLINE_Zagovornik obsojencev je predvsem pokazal na resni\xc4\x8dnost informacij in financiranje bataljona M vidnega v poro\xc4\x8dilih prora\xc4\x8dunske komisije nem\xc5\xa1kega Reichstaga. To\xc5\xbeilstvo je zastopalo stali\xc5\xa1\xc4\x8de, da bi narava dr\xc5\xbeavne tajnosti morala biti znana tako avtorju kot uredniku, ko sta izpra\xc5\xa1evala Ministrstvo za obrambo o bataljonu M, a so zavrnile mo\xc5\xbenost komentarja.\xc2\xa0Kreiser in Ossietzky sta bila obsojena in kaznovana z 18 meseci zapora..  Kreiser je ube\xc5\xbeal iz Nem\xc4\x8dije, Ossietzky je prebil zaporno kazen, a bil ob koncu leta 1932 dobil amnestijo za Bo\xc5\xbei\xc4\x8d.\n_START_SECTION_\nNacisti ga aretirajo\n_START_PARAGRAPH_\nKo je bil januarja 1933 Adolf Hitler\xc2\xa0izbran za nem\xc5\xa1kega kanclerja, je ostajal\xc2\xa0Ossietzky pomemben javni kritik nacisti\xc4\x8dnega re\xc5\xbeima oziroma nacionalsocialisti\xc4\x8dne stranke. Po po\xc5\xbeigu Reichtaga\xc2\xa028. \xc2\xa0februarja 1933 je bil aretiran in poslan v skrbstvo v zapor\xc2\xa0Spandau. Wilhelm von Sternburg, eden njegovih \xc5\xbeivljenjepiscev, predvideva, da bi Ossietzky zapustil Nem\xc4\x8dijo ob bolj\xc5\xa1i informiranosti in previdevanju in se tako pridru\xc5\xbeil mno\xc5\xbeici drugih emigrantov, ki so tedaj \xc5\xbee zapu\xc5\xa1\xc4\x8dali dr\xc5\xbeavo. Ossietzky ni predvideval u\xc4\x8dinkovitosti s katero so se nacisti znebili svoje politi\xc4\x8dne opozicije. Vklju\xc4\x8dili so ga v koncentracijsko zabori\xc5\xa1\xc4\x8de\xc2\xa0Esterwegen\xc2\xa0blizu\xc2\xa0Oldenburga, med drugimi tabori\xc5\xa1\xc4\x8di.\n_START_SECTION_\nNobelova nagrada za mir leta 1935\n_START_PARAGRAPH_\nOssietzkyjeva mednarodna slava je nastopila leta 1936, ko je ravno preboleval tuberkulozo, bil je \xc5\xbee nagrajen z Nobelovo nagrado za mir, ki je bila neugodna za nem\xc5\xa1ko oblast in so jo aktivno \xc5\xbeeleli prepre\xc4\x8diti. Nem\xc5\xa1ka vlada se je tako odlo\xc4\x8dila, da mu ne bo dovolila odhoda in potovanja v Oslo in prejema nagrade. Kot izraz\xc2\xa0dr\xc5\xbeavljanske nepokor\xc5\xa1\xc4\x8dine\xc2\xa0po nagovoru\xc2\xa0Hermanna G\xc3\xb6ringa\xc2\xa0, da zavrne nagrado, je\xc2\xa0Ossietzky izdal sporo\xc4\x8dilo z bolnice, da se ne strinja z nem\xc5\xa1kimi oblastmi, ki trdijo, da bo s sprejemom nagrade sam sebe izlo\xc4\x8dil iz nem\xc5\xa1ke ljudske skupnosti._NEWLINE_Po globokem premisleku sem sprejel odlo\xc4\x8ditev, da sprejmem Nobelovo nagrado za mir, ki mi je pripadla. Ne morem deliti pogleda s predstavniki Slu\xc5\xbebe za dr\xc5\xbeavno varnost, da s sprejemom nagrade sebe izlo\xc4\x8dam z nem\xc5\xa1ke dru\xc5\xbebe. Nobelova nagrada za mir ni znak notranjega politi\xc4\x8dnega boja, temve\xc4\x8d razumevanja med narodi. Kot prejemnik nagrade bom stremel k temu razumevanju, kot Nemec pa bom vedno imel v mislih upravi\xc4\x8dene interese Nem\xc4\x8dije v Evropi._NEWLINE_Nagrada je bila izredno kontroverzna, povzro\xc4\x8dila je celo odstop dveh \xc4\x8dlanov komisije, zaradi politi\xc4\x8dnega polo\xc5\xbeaja, ki so nekdaj ali \xc5\xa1e vedno imeli znotraj Norve\xc5\xa1kega parlamenta, ki izbira \xc4\x8dlane komisije, ki odlo\xc4\x8dajo o nagrajencih.\xc2\xa0\xc2\xa0Norve\xc5\xa1ki kralj\xc2\xa0Haakon VII, ki je bil dosedaj vedno prisoten pri podeljevanju nagrad, se je tokrat izognil podelitvi.\xc2\xa0Nagrado so konzervativci ob\xc5\xa1irno obsojali.\xc2\xa0Tedaj vodilni konzervativni norve\xc5\xa1ki \xc4\x8dasopis\xc2\xa0Aftenposten\xc2\xa0je v uredni\xc5\xa1kem komentarju povzel, da je Ossietzky kriminalec, ki je napadel svojo dr\xc5\xbeavo "z uporabo metod, ki so kr\xc5\xa1ile zakon veliko prej, preden je Hitler nastopil oblast" pa tudi, da je "trajni mir med narodi lahko dose\xc5\xbeen s spo\xc5\xa1tovanjem obstoje\xc4\x8dih zakonov"._NEWLINE_Ossietzky in njegova Nobelova nagrada za mir ni bila omenjena v nem\xc5\xa1kem tisku, nem\xc5\xa1ka vlada je prepovedala svojim dr\xc5\xbeavljanom prejeti kakr\xc5\xa1nekoli bodo\xc4\x8de Nobelove nagrade.\n_START_SECTION_\nSmrt\n_START_PARAGRAPH_\nMaja 1936 je bil poslan v bolnico Westend zaradi tuberkuloze, \xc5\xa1e vedno pod nadzorom Gestapa. Umrl je v bolnici\xc2\xa0Nordend v Berlinu pod skrbjo policije 4. maja\xc2\xa01938\xc2\xa0zaradi tuberkuloze in slabega telesnega stanja po \xc5\xbeivljenju v koncentracijskem tabori\xc5\xa1\xc4\x8du.\n_START_SECTION_\nZapu\xc5\xa1\xc4\x8dina\n_START_PARAGRAPH_\nLeta 1991 je univerza v Oldenburgu preimenovana v\xc2\xa0\xc2\xa0Carl von Ossietzky univerza v Oldenburgu\xc2\xa0v njegovo \xc4\x8dast. Takrat je bilo to tudi v podporo h\xc4\x8deri Rosalinde, ki je pri\xc4\x8dela s pravno kampanjo za posmrtno razveljavitev njegove tedanje kazenske obsodbe. Leta 1992 je zvezo sodi\xc5\xa1\xc4\x8de odlo\xc4\x8dilo, da po tedanjih zakonih je bila obsodba legalna._NEWLINE_Upo\xc5\xa1tevajo\xc4\x8d dosedanje odlo\xc4\x8ditve Reichsgericht (Imperijalno sodi\xc5\xa1\xc4\x8de) nelegalnost skrivoma opravljenih dejanj ne razveljavi njihove dr\xc5\xbeavne tajnosti. Po tedanji uveljavljeni praksi in ureditvi po mnenju sodi\xc5\xa1\xc4\x8da je vsak dr\xc5\xbeavljan bil dol\xc5\xbean O\xc4\x8detnjavi dol\xc5\xbenost zvestobe in zavezanosti glede informacij in prizadevanje pri uveljavitvi obstoje\xc4\x8dih zakonov je bilo mo\xc5\xbeno le s predlo\xc5\xbeitvijo spornih dejanj odgovornim dr\xc5\xbeavnim organom. Nikoli ni bilo dovoljeno v tem \xc4\x8dasu predlo\xc5\xbeiti dokaze tujim vladam.\xc2\xa0\xe2\x80\x93Odlo\xc4\x8ditev\xc2\xa0Bundesgerichtshof, 3. december 1992_NEWLINE_Podporniki obsojenih intelektualcev\xc2\xa0Mordechai Vanunu\xc2\xa0(izraelski "\xc5\xbevi\xc5\xbega\xc4\x8d")\xc2\xa0in kitajski nobelovec in disident\xc2\xa0Liu Xiaobo\xc2\xa0so bili primerjani s Ossietzkyim._NEWLINE_Mednarodna liga za \xc4\x8dlove\xc5\xa1ke pravice\xc2\xa0(ILHR) nagrajuje letno z Medaljo Carl von Ossietzky \xc2\xa0in tako "po\xc4\x8dastijo dr\xc5\xbeavljane in iniciative, ki promovirajo osnovne \xc4\x8dlovekove pravice."'